Natalie Imbruglia

Natalie Jane Imbruglia (4. helmikuuta 1975) on australialainen laulaja, lauluntekijä, näyttelijä ja malli. 

Natalie Imbruglian isä on italialainen ja äiti australialainen. Kylie Minoguen ja Jason Donovanin tavoin Imbrugliakin näytteli Neighbours-sarjassa ennen laulajan uraansa. Hänen vuonna 1997 ilmestynyt ensimmäinen singlensä ”Torn”, coverversio Ednaswap-yhtyeen kappaleesta, nousi Britannian singlelistalla toiseksi. Hänen Left of the Middle -albumiaan myytiin miljoonia kappaleita. Imbruglia näytteli Rowan Atkinsonin rinnalla vuonna 2003 valmistuneessa elokuvassa Johnny English, joka parodioi James Bond -elokuvia. 

31. joulukuuta 2003 Imbruglia meni naimisiin poikaystävänsä, Silverchair-yhtyeen laulaja Daniel Johnsin kanssa. Hän ilmoitti eroavansa miehestään tammikuussa 2008.Iltasanomat - Viihdeuutiset Hän tuli koeputkihedelmöityksellä ja spermalahjoituksella raskaaksi ja esikoispoika syntyi lokakuussa 2019.

 Albumit 
Albumin tiedotLeft of the Middle
Tyyppi: Studioalbumi
Julkaistu: 4. marraskuuta 1997
Listasijoituksia: 10. USA, 3. SUI, 5. UK, 1. AUS, 4. GER, 14. FRA
Singlet: Torn, Big Mistake, Wishing I Was There, Smoke
Myynti maailmanlaajuisesti: 7 miljoonaa kappalettaWhite Lilies Island
Tyyppi: Studioalbumi
Julkaistu: 5. marraskuuta 2001
Listasijoituksia: 35. USA, 23. SUI, 15. UK, 3. AUS, 49. GER, 14. FRA
Singlet: That Day, Wrong Impression, Beauty on the Fire
Myynti maailmanlaajuisesti: 1 miljoonaa kappalettaCounting Down the Days
Tyyppi: Studioalbumi
Julkaistu: 4. huhtikuuta 2005
Listasijoituksia: 9. SUI, 1. UK, 12. AUS, 35. GER, 22. FRA
Singlet: Shiver, Counting Down the Days
Myynti maailmanlaajuisesti: 0,7 miljoonaa kappalettaGlorious: The Singles 1997–2007
Tyyppi: Kokoelmalevy
Julkaistu: 10. syyskuuta 2007
Listasijoituksia: 
Singlet: Glorious
Myynti maailmanlaajuisesti: 

 Filmografia 
 Neighbours (1992–1994) – Beth Brennan (televisiosarja)
 Law of the Land (1997) – Faye Watson (televisiosarja
 Legend of the Lost Tribe  – Koala (ääni) (2002) (animaatio)
 Johnny English (2003) – Lorna Campbell
 Closed for Winter (2009) – Elise Silverton
IMDb - Natalie Imbruglia

 Lähteet 

 Aiheesta muualla 
 Natalie Imbruglian virallinen kotisivu


Luokka:Australialaiset laulaja-lauluntekijät
Luokka:Australialaiset näyttelijät
Luokka:Vuonna 1975 syntyneet
Luokka:Elävät henkilöt